OpenLLM-France/wikimedia huggingface dataset:
# José de Cárdenas y Uriarte

José de Cárdenas y Uriarte (Sevilla, 1846 - Madrid, 21 d'abril de 1907) va ser un advocat i polític espanyol, ministre d'Agricultura, Indústria, Comerç i Obres Públiques durant el regnat d'Alfons XIII.

## Biografia

Membre del Partit Conservador, va iniciar la seva carrera política en aconseguir un escó de diputat per Lugo en les eleccions de 1876. Novament diputat, en aquesta ocasió per Burgos, en les eleccions de 1879, passarà a representar a la Societat Econòmica de Madrid en el Senat entre 1882 i 1883, retornant novament al Congrés com a representant d'Almeria entre 1884 i 1899. Amb l'inici del segle, tornarà al Senat sent nomenat senador vitalici en 1903.
Va ser ministre d'Agricultura, Indústria, Comerç i Obres Públiques entre el 16 de desembre de 1904 i el 27 de gener de 1905 en un govern presidit per Azcárraga.
Redactor del periòdic El Tiempo, va arribar a ser el seu director, igual que de la Revista Contemporánea. Va ser acadèmic de la Reial Acadèmia de Ciències Morals i Polítiques. Entre altres càrrecs, també va ser governador civil de Madrid, director general d'Instrució Pública (1878) i conseller de la Compañía Arrendataria de Tabacos.

## Referències

* ↑ Fitxa del Congrés dels Diputats
* ↑ Fitxa del Senat
* ↑ José de Cárdenas a xtec.es
* ↑ Pedro Pascual. El compromiso intelectual del político: ministros escritores en la Restauración Canovista, 1999, p.68-69.
# Uperoleia capitulata

Uperoleia capitulata és una espècie de granota que viu a Austràlia.

## Referències

* Hero, J.-M., Meyer, E. & Clarke, J. 2004. Uperoleia capitulata. Llista Vermella d'Espècies Amenaçades de la UICN 2006. Consulta: 22 d'abril del 2008.
# Gòrgides

Gòrgides o Gòrgidas (en llatí Gorgidas, en grec antic Γοργίδας) fou un noble tebà, company d'Epaminondes.
Després de la recuperació de Cadmea ocupada per una guarnició espartana (379 aC) i de la mort d'Àrquies i Leontiades de Tebes, Epaminondes i Gòrgides es van unir a Pelòpides i el van introduir a ell i als seus confederats, a l'assemblea tebana, demanant al poble a lluitar pels déus i per la llibertat, segons diu Plutarc.
L'any 378 aC Gòrgides i Pelòpides van ser beotarques i van projectar pactar amb Esfòdries, el governador espartà que Cleombrot I d'Esparta havia deixat a Tèspies, per aconseguir que l'espartà envaís l'Àtica, cosa que hauria portat a l'enfrontament entre Atenes i Esparta. A més de Plutarc, en parlen Xenofont i Diodor de Sicília.

## Referències

* ↑ Gorgidas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 285
# Cypholomia

Cypholomia és un gènere d'arnes de la família Crambidae.

## Taxonomia

* Cypholomia amphiaula Meyrick, 1934
* Cypholomia crypsibela Meyrick, 1934
* Cypholomia drosocapna (Meyrick, 1933)
* Cypholomia leptodeta Meyrick, 1933

## Referències

* ↑ «GlobIZ search». Global Information System on Pyraloidea. [Consulta: 3 febrer 2019].
# Carrer dels Arcs (Falset)

El Carrer dels Arcs és una via pública amb quatre perxes de Falset (Priorat) protegida com a Bé Cultural d'Interès Local.

## Descripció

Aquest carrer es caracteritza per l'existència de quatre passos coberts o perxes. Les arcades són de pedra i bé arrebossades i tipològicament diferents.

## Història

El carrer avui anomenat del Arcs degué constituir l'espai entre les cases del poble i la muralla o les cases que hi eren adossades, constituint una espècie de fossa defensiva a l'estil d'altres que es troben a la comarca. Amb l'engrandiment de la vila deixà de tenir valor estratègic i s'autoritzà l'obertura de les portes.

## Referències

* 1 2 «Carrer dels Arcs». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 14 març 2019].
# Zosteròpids

Els zosteròpids (Zosteropidae) són una família d'ocells de l'ordre dels passeriformes que reben en anglès el nom vulgar de "white-eye" (ull blanc) i en alemany el de "Brillenvogel" (ocell d'ulleres). Arran els estudis de Gelang et al (2009), aquesta família s'ha relacionat amb el complex Timaliidae, i de fet alguns gèneres que eren classificats com a timàlids, ara es consideren dins aquesta família.

## Morfologia

* Fan 10 – 15 cm de llargària i 8 – 31 g de pes.
* En general tenen plomatges en tons verdosos, amb zones grises, groguenques, blanques o marrons.
* Tenen un anell de plomes molt petites, blanques, al voltant de l'ull.
* El bec és curt i fi, i la llengua acaba en uns pèls que fa servir per replegar pol·len.
* En algunes espècies hi ha un cert dimorfisme sexual, amb femelles més apagades que els mascles, o més petites.

## Hàbitat i distribució

Viuen en boscos, selves i encara en jardins, a l'Àfrica subsahariana, Àsia meridional i oriental, Indonèsia, Austràlia, Nova Guinea i diverses illes del Pacífic. Se n'han introduït a Hawaii. Algunes espècies continentals migren en hivern a altituds més baixes, mentre que altra part de la població roman en la zona freda.

## Reproducció

Aquests ocells solen formar parelles per vida. Fan un niu en forma de tassa, entre dues rames d'arbre, amb cobertura. Allà ponen 2 – 4 ous blanquinosos o blau pàl·lid, generalment sense taques, que coven per 10 – 12 dies. Els pollets romanen al niu 10 – 13 dies.

## Alimentació

Mengen insectes, aranyes, nèctar i fruites (sobretot a l'hivern).

## Taxonomia

La classificació del Congrés Ornitològic Internacional (versió 11.1, 2021) inclou 13 gèneres amb 141 espècies:
* Gènere Parayuhina, amb una espècie: iuhina diademada (Parayuhina diademata)
* Gènere Staphida, amb tres espècies.
* Gènere Yuhina, amb 7 espècies.
* Gènere Dasycrotapha, amb tres espècies.
* Gènere Sterrhoptilus, amb tres espècies.
* Gènere Zosterornis, amb 5 espècies.
* Gènere Cleptornis, amb una espècie: zosterop daurat (Cleptornis marchei)
* Gènere Rukia, amb dues espècies.
* Gènere Megazosterops, amb una espècie: zosterop de les Palau (Megazosterops palauensis)
* Gènere Heleia, amb 10 espècies.
* Gènere Apalopteron, amb una espècie: zosterop de les Bonin (Apalopteron familiare)
* Gènere Tephrozosterops, amb una espècie: zosterop bicolor (Tephrozosterops stalkeri)
* Gènere Zosterops, amb 103 espècies.

## Referències

* ↑ Gelang, M.; Cibois, A.; Pasquet, E.; Olsson, U.; Alström, P.; Ericson, P.G.P. (2009). "Phylogeny of babblers (Aves, Passeriformes): major lineages, family limits and classification". Zoologica Scripta 38: 225-236.
# E933

La ruta europea E933 és una carretera que forma part de la Xarxa de carreteres europees. Comença a Alcamo (Itàlia) i finalitza a Trapani (Itàlia). Té una longitud de 45 km. Té una orientació d'est a oest.
# Barranc de la Coma de Fuses

El Barranc de la Coma de Fuses, és un barranc del terme de la Torre de Cabdella, dins de l'antic terme primigeni d'aquest municipi.
S'origina al vessant est del Tossal de Paiasso, a 2.386 m. alt., des d'on davalla cap al sud-est fins a trobar el riu de Filià, en el qual s'aboca.

## Enllaços externs

* Institut Cartogràfic de Catalunya
# Uperoleia arenicola

Uperoleia arenicola és una espècie de granota que viu a Austràlia.

## Referències

* Cogger, H., Roberts, D. & Horner, P. 2004. Uperoleia arenicola. Llista Vermella d'Espècies Amenaçades de la UICN 2006. Consulta: 22 d'abril del 2008.
# Gòrgies de Macedònia

Gòrgies (en llatí Gorgias, en grec antic Γοργίας) fou un dels oficials d'Alexandre el Gran que va acompanyar a Amintes fill d'Andròmenes quan aquest, que havia estat enviat al Regne de Macedònia per aixecar més tropes i cobrar impostos el 332 aC, el va reclutar.
Alexandre el va deixar a Bactra per acabar la submissió del rebels bactrians i impedir qualsevol futura revolta, mentre el rei va anar a Sogdiana (328 aC) per combatre la revolta en aquesta satrapia, segons Flavi Arrià. Després va acompanyar a Alexandre a l'Índia i junt amb Meleagre i Àtal va dirigir als mercenaris en el pas del riu Hidaspes contra el rei Poros el 326 aC.
Justí esmenta un Gòrgies que junt amb altres veterans va ser enviat a casa sota el comandament de Cràter. Si és la mateixa persona, llavors és diferent del Gòrgies que menciona Plutarc, que va servir amb Èumenes de Càrdia en la seva batalla contra Cràter i Neoptòlem a Capadòcia el 321 aC.

## Referències

* ↑ Gorgias a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 283
# Crystal (Minnesota)

Crystal és una població dels Estats Units a l'estat de Minnesota. Segons el cens del 2000 tenia 22.698 habitants.

## Demografia

Segons el cens del 2000, Crystal tenia 22.698 habitants, 9.389 habitatges, i 6.102 famílies. La densitat de població era de 1.516,2 habitants per km².
Dels 9.389 habitatges en un 28,3% hi vivien nens de menys de 18 anys, en un 49,9% hi vivien parelles casades, en un 11,1% dones solteres, i en un 35% no eren unitats familiars. En el 27,5% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,92.
Per edats la població es repartia de la següent manera: un 22,4% tenia menys de 18 anys, un 7,2% entre 18 i 24, un 34,6% entre 25 i 44, un 21,6% de 45 a 60 i un 14,1% 65 anys o més.
L'edat mediana era de 37 anys. Per cada 100 dones de 18 o més anys hi havia 93,8 homes.
La renda mediana per habitatge era de 48.736 $ i la renda mediana per família de 54.738 $. Els homes tenien una renda mediana de 39.494 $ mentre que les dones 29.673 $. La renda per capita de la població era de 23.163 $. Entorn del 2,5% de les famílies i el 4,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Crystal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Crystal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
Viccionari
# Nneka

Nneka (anglès: Nneka Egbuna) (Warri, 24 de desembre de 1980) és una cantant, compositora i actriu nigeriana. Canta en anglès, igbo i pidgin nigerià.
Nneka Lucia Egbuna va néixer i es va criar a Warri, a l'Estat de Delta nigerià, filla de mare alemanya i pare nigerià. És la petita de quatre germans. Quan Nneka tenia dos anys, la seva mare alemanya va abandonar la família. Quan el seu pare es va tornar a casar, la seva nova esposa va torturar i atemorir els fills del primer matrimoni, especialment els dos més joves, Nneka i el seu germà, Anato.
El 1999 es va traslladar a Hamburg, la ciutat natal de la seva mare. Al principi, vivia en una residència per a sol·licitants d'asil prop de l'aeroport. Posteriorment es va traslladar a un habitatge comunal per a joves. Va aprendre alemany i, després d'un any i mig, va completar el batxillerat en una escola d'educació secundària que tenia un curs de graduació per a parlants no nadius d'alemany. Després de graduar-se a l'institut, va estudiar Antropologia i Estudis Africans a la Universitat d'Hamburg, compatibilitzant els estudis amb la música. Més endavant, va començar a actuar a l'escena underground dancehall per a finançar la seva carrera.

## Discografia
### Àlbums

* 2005: Victim of Truth
* 2008: No Longer at Ease
* 2010: Concrete Jungle
* 2012: Soul Is Heavy
* 2015: My Fairy Tales
* 2022: Love Supreme

### Àlbums recopilatoris

* 2009: To and Fro (3 CD)
* 2009: The Madness (Onye-Ala) (amb J.Period)

### EP

* 2005: The Uncomfortable Truth
* 2010: Heartbeat EP (amb Nas)
* 2022: About Guilt

## Referències

* 1 2 3 Steffes-Halmer, Annabelle. «After the escape: how Nneka Egbuna found a home in music» (en anglès britànic). Deutsche Welle, 18 December 2017. [Consulta: 5 febrer 2021].
* 1 2 «Biography» (en anglès). Nneka World. [Consulta: 20 gener 2023].
* ↑ «Nneka talks about her lighter side on new album My Fairy Tales». National Public Radio. [Consulta: 20 gener 2023].
* ↑ «Sign In to The Times & The Sunday Times». account.thetimes.co.uk. [Consulta: 8 novembre 2023].
* ↑ «No Longer At Ease by Nneka - Music Charts». Acharts.co. [Consulta: 10 gener 2019].
* ↑ Staff, Billboard. «Nneka, “Concrete Jungle”» (en anglès americà). Billboard, 12-02-2010. [Consulta: 8 novembre 2023].
* ↑ «Soul Is Heavy by Nneka - Music Charts». Acharts.co. [Consulta: 10 gener 2019].
* ↑ «Nneka: Love Supreme – sweet, sharp and serene» (en anglès). , 13-02-2022.
# Barre

«Barre o Barré» té aquests significats:
* Biografies:
** François-Jean Lefebvre de La Barre (1746, castell de Férolles-Attilly - Abbeville, 1766)
** Françoise Barré-Sinoussi (París, 1947), metgessa francesa guardonada amb el Premi Nobel de Medicina o Fisiologia
** Jordi Barre (Argelers, Rosselló, 1920), cantautor nord-català
** Raymond Barre (Saint-Denis, illa de la Reunió, 1924 - París, 2007), economista i polític francès de centredreta
** Siad Barre (Ganane, 1917 - Lagos, Nigèria, 1995), darrer president de la Somàlia unida
** Tit Betuci Barre, orador romà
* Toponímia:
** Estats Units:
*** Barre (Massachusetts), població a l'estat de Massachusetts
*** Barre (ciutat de Vermont), ciutat a l'estat de Vermont
*** Barre (town de Vermont), població a l'estat de Vermont
*** Graniteville-East Barre, concentració de població designada pel cens a l'estat de Vermont
*** Port Barre, població a l'estat de Louisiana
*** South Barre, concentració de població designada pel cens a l'estat de Vermont
*** Wilkes-Barre, població dels Estats Units a l'estat de Pennsilvània.
** França:
*** Barre (Tarn), municipi al departament del Tarn (regió d'Occitània)
*** Barre-des-Cévennes, municipi del departament de la Losera (regió de Llenguadoc-Rosselló)
*** Cantó de Barre-des-Cévennes, cantó del departament de la Losera (Llenguadoc-Rosselló)
*** Deuil-la-Barre, municipi al departament de la Vall de l'Oise (regió de l'Illa de França)
*** La Barre-de-Monts, municipi al departament de la Vendée (regió de País del Loira)
* Miscel·lània: Síndrome de Guillain-Barré, trastorn en el qual el sistema immunitari ataca part del sistema nerviós
# Saint-Broingt-le-Bois

Saint-Broingt-le-Bois és un municipi francès situat al departament de l'Alt Marne i a la regió del Gran Est. L'any 2007 tenia 85 habitants.

## Demografia
### Població

El 2007 la població de fet de Saint-Broingt-le-Bois era de 85 persones. Hi havia 32 famílies de les quals 8 eren unipersonals (8 dones vivint soles i 8 dones vivint soles), 12 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 33 eren l'habitatge principal de la família, 11 eren segones residències i 7 estaven desocupats. Tots els 50 habitatges eren cases. Dels 33 habitatges principals, 23 estaven ocupats pels seus propietaris, 7 estaven llogats i ocupats pels llogaters i 3 estaven cedits a títol gratuït; 1 tenia dues cambres, 3 en tenien tres, 8 en tenien quatre i 21 en tenien cinc o més. 32 habitatges disposaven pel capbaix d'una plaça de pàrquing. A 18 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Saint-Broingt-le-Bois el 2009 :
| Homes | Edats | Dones |
| 0 | 95 o + | 4 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 4 |
| 4 | 55 a 59 | 4 |
| 4 | 50 a 54 | 0 |
| 4 | 45 a 49 | 4 |
| 0 | 40 a 44 | 0 |
| 8 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 56 persones, 38 eren actives i 18 eren inactives. De les 38 persones actives 33 estaven ocupades (18 homes i 15 dones) i 5 estaven aturades (1 home i 4 dones). De les 18 persones inactives 7 estaven jubilades, 6 estaven estudiant i 5 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Saint-Broingt-le-Bois a l'INSEE.
* Évolution et structure de la population Fitxa amb el detall de dades de Saint-Broingt-le-Bois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Fuensalida

Fuensalida és un municipi de la província de Toledo, a la comunitat autònoma de Castella la Manxa. Limita amb Santa Cruz del Retamar i Las Ventas de Retamosa al nord, Camarena, Arcicóllar i Camarenilla a l'est, Villamiel de Toledo i Huecas al sud, i Novés i Portillo de Toledo a l'oest.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Gonzalo García Ferrero | UCD | 19/04/1979 |
| 1983 - 1987 | Alejandro González Díaz | PP | 28/05/1983 |
| 1987 - 1991 | Alejandro González Díaz | PP | 30/06/1987 |
| 1991 - 1995 | Alejandro González Díaz | PP | 15/06/1991 |
| 1995 - 1999 | José Julian Gómez-Escalonilla Tenorio | PP | 17/06/1995 |
| 1999 - 2003 | José Julian Gómez-Escalonilla Tenorio | PP | 03/07/1999 |
| 2003 - 2007 | Víctor Manuel Fernández Benito | PP | 14/06/2003 |
| 2007 - 2011 | Víctor Manuel Fernández Benito | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |
Don Incompetente

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
# Uperoleia glandulosa

Uperoleia glandulosa és una espècie de granota que viu a Austràlia.

## Referències

* Hero, J.-M. & Roberts, D. 2004. Uperoleia glandulosa. Llista Vermella d'Espècies Amenaçades de la UICN 2006. Consulta: 22 d'abril del 2008.
# Dita von Teese

Dita Von Teese (Estats Units, 1972) és el nom artístic de Heather Renée Sweet, una vedet i icona fetitxista que reivindica l'estil de l'star system de l'època daurada de Hollywood i de les pin-ups, i el cabaret burlesc. Té formació de ballarina clàssica. El Nadal de 2009 va actuar al cabaret parisenc Crazy Horse. A més fa de model per a publicitat i és imatge de diversos productes cosmètics, de llenceria i d'una línia de sostenidors. En 2006 va publicar el llibre L'Art del glamour i el fetitxisme.
El nom artístic el va escollir quan va aconseguir convèncer a la revista Playboy que li fessin unes fotos. Va escollir el nom Dita per l'actriu Dita Parlo, i es va decantar pel cognom Von Treese després de buscar molt en una guia telefònica. El cognom es va escriure amb un error d'impremta, i ja va quedar Von Teese a partir d'aleshores.
De desembre de 2005 a gener de 2007 va estar casada amb el cantant Marilyn Manson.

## Curiositats

El 2010, els avions de l'empresa Virgin Atlantic que fan el trajecte des de l'aeroport de Heathrow, a Londres, i McCarran, a Las Vegas, van ser decorats amb una imatge de Dita von Teese.
Dita Von Teese és rossa. Es va tenyir de negre els cabells el 1991, cap al començament de la seva carrera, imitant l'estil de la pin-up Bettie Page.
# Daniel Anguiano Munguito

Daniel Anguiano Munguito (Haro, 11 de desembre de 1882 – Mèxic DF, 12 d'agost de 1963) va ser un polític i sindicalista socialista i comunista espanyol, diputat a Corts Espanyoles durant la restauració borbònica.

## Biografia

Va néixer a Haro l'11 de desembre de 1882. Havia militat prèviament en el Partit Republicà Federal, va ingressar en el Partit Socialista Obrer Espanyol en 1905.
Treballà com a ferroviari, va ingressar aviat en la Unió General de Treballadors i fou participant actiu en la vaga general de 1917 que va finalitzar amb una dura repressió per part de les forces de seguretat. Detingut al costat de Largo Caballero, Andrés Saborit Colomer i Julián Besteiro, va ser condemnat a cadena perpètua i reclòs en el penal de Cartagena. En aquest temps era també subsecretari del PSOE. Després de ser elegit diputat per València a les eleccions generals espanyoles de 1918, va ser excarcerat.
Gerald H. Meaker assenyala que, encara que era «admirat pel seu caràcter», Anguiano disposava d'escasses qualitats com a orador.
Durant el seu viatge a la conferència de la Segona Internacional que se celebraria a Rotterdam en 1920, va ser sorprès per la policia holandesa en possessió d'una carta en la qual se sol·licitava finançament al Komintern per difondre propaganda tercerista a Espanya, i raó per la qual fou detingut. Va participar, al costat de Fernando de los Ríos, en la comissió enviada pel Partit Socialista Obrer Espanyol a la Unió Soviètica per a avaluar la incorporació o no a la Internacional comunista. En el seu informe posterior —en contraposició a De los Ríos— va oferir un informe en general positiu, excepte alguna reserva, del vist en la Rússia soviètica. El Congrés del PSOE de 1921 va rebutjar les tesis d'Anguiano, cosa que va suposar la creació del Partit Comunista Obrer Espanyol, al qual es va incorporar.
Després de la Guerra Civil es va exiliar a França per, després d'un llarg periple per Europa i Amèrica, acabar els seus dies a Mèxic.

## Referències

* ↑ «Anguiano Mangado, Daniel». Diccionario Biográfico del Socialismo Español. Fundación Pablo Iglesias.
* ↑ Amodia, 1995, p. 23-24.
* 1 2 Meaker, 1974, p. 302.
* ↑ Heywood, 1990, p. 72.
* ↑ Avilés Farré, 2000, p. 24.

## Bibliografia

* Amodia, José «Anguiano Mangado, Daniel» (en anglès). Biographical Dictionary of European Labor Leaders, 1, 1995, pàg. 23-24.
* Avilés Farré, Juan «El impacto de la revolución rusa en las organizaciones obreras españolas (1917-1923)». Espacio, tiempo y forma. Serie V, Historia contemporánea, 13, 2000, pàg. 17-32. ISSN: 1130-0124.
* Heywood, Paul. Marxism and the Failure of Organised Socialism in Spain, 1879-1936 (en anglès). Cambridge University Press, 1990. ISBN 0-521-37492-8.
* Meaker, Gerald H. The Revolutionary Left in Spain, 1914-1923 (en anglès). Stanford University Press, 1974. ISBN 0-8047-0845-2.
# Careproctus fedorovi

Careproctus fedorovi és una espècie de peix pertanyent a la família dels lipàrids.

## Hàbitat

És un peix marí i batidemersal que viu entre 3.817 i 3.931 m de fondària.

## Distribució geogràfica

Es troba al mar de Scotia.

## Observacions

És inofensiu per als humans.

## Referències

* ↑ Krøyer H. N., 1862: Nogle Bidrag til Nordisk ichthyologi. Naturhist. Tidsskr. Kjøbenhavn (Ser. 3) v. 1. 233-310.
* ↑ uBio (anglès)
* ↑ Andriàixev, A. P. & Stein, D. L., 1998. Review of the snailfish genus Careproctus (Liparidae, Scorpaeniformes) in Antarctic and adjacent waters. Contributions in Science (Los Angeles) Núm. 470: 1-63.
* ↑ The Taxonomicon (anglès)
* 1 2 3 4 FishBase (anglès)
* ↑ Andriàixev, A. P., 1998. A review of recent studies of Southern Ocean Liparidae (Teleostei: Scorpaeniformes). Cybium 22(3):255-266.

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.

## Enllaços externs

* AQUATAB
# Ibn al-Mudàbbir

Ibn al-Mudàbbir és el nom dels següents personatges:
Nom de dos germans que foren alts funcionaris abbàssides:
* Ahmad ibn al-Mudàbbir
* Ibrahim ibn al-Mudàbbir